**אורית פוּקס** (נולדה ב-10 בינואר 1979) היא דוגמנית ושחקנית ישראלית.

ביוגרפיה
--------

פוקס נולדה וגדלה בנתניה. כשהייתה בת חמש עברה משפחתה לקיסריה. למדה בבית הספר התיכון החקלאי פרדס חנה במגמה חברתית. את שירותה בצה"ל עשתה כרכזת כוח אדם בשלישות חטיבה 514 במחנה בית ליד.

#### משחק

ב-2001 גילמה את ג'ניה המורה לזמרה בסרט "אסקימו לימון: החגיגה נמשכת" של צבי שיסל. עם צאת הסרט הצטלמה לשער של העיתון "פנאי פלוס", וזכתה בהתעניינות ציבורית. באותה שנה השתתפה בסרט "חוכמת הבייגלה" של אילן הייטנר. ב-2002 שיחקה בסדרה "חלומות מתוקים" של ארנון צדוק. ב-2003 גילמה את נערת הפקסים לצד מרינה שויף בתוכנית "נערה 57" בערוץ אגו. ב-2005 השתתפה בסרט הטלוויזיה הדוקומנטרי "שקט, מרכלים" שכתב וביים אריאל טלפלר ושודר בערוץ 10. ב-2006 השתתפה לצד עינת ארליך בתוכנית הראיונות "שניים" בערוץ HOT בידור ישראלי. ב-2008 כיכבה בתפקיד עצמה בסדרת האינטרנט "החיים הבלונדינים הדפוקים שלי" לצד אשר סיוון ותמר ורון ששודרה ב-FLiX ויצרה ליהי גיאת וביים אסף מהללאל. באותה שנה השתתפה בסדרת הטלוויזיה "כחולים" ששודרה בערוץ "ביפ". ב-2010 השתתפה בסדרת הטלוויזיה "יום בחיי" ששודרה בערוץ הבידור של HOT. ב-2012 גילמה את דורותי בפרק הרביעי של העונה השנייה של תוכנית המערכונים "הפרויקט הירוק". ב-2013 השתתפה בסרט הדוקומנטרי "אילוף הגוררת" של ריקי שלח. באותה שנה גילמה את עצמה באחד המערכונים של "ניצה ולחם" של רועי כפרי וניב מג'ר. ב-2014 התארחה באחד מפרקי העונה של השנייה של התוכנית "גולסטאר" ובסרט "שושנה חלוץ מרכזי" שכתב עודד רוזן וביים שי כנות.

השתתפה גם בפרסומות: ב-2009 נבחרה לצד אבי ביטר וזבולון מושיאשווילי להוביל קמפיין פרסומי עבור מוצר השוקולד "קליק" מבית "יוניליוור ישראל", פרסומת זו זכתה בפרס קקטוס הזהב; וב-2013 השתתפה לצד אלי ומריאנו בפרסומת של דואר ישראל.

ב-2017 שיחקה בתפקיד אורח בסדרה "נפלת חזק".

במרץ 2019 השתתפה בקליפ לשיר "מים" של דודו פארוק.

#### דוגמנות

ב-2004 הובילה קמפיין פרסומי ראשון עבור רשת "דיונון" שצונזר עקב תלונות חרדים על תמונה לא צנועה באוטובוסים של גוש דן, אך המשיך לפרסם בתנאים מגבילים. ב-2005 חתמה עם חברת "יורופאן" שבנתה ערוץ טפטים (תמונות לסלולרי) שלה בכל רשתות הסלולר, שהורחב לאחר כשנה גם לתכני וידאו. הוציאה לוח שנה בשיתוף עם חברת משקה האנרגיה "אורגזמה" וכל הכנסותיו נתרמו למען זכויות בעלי חיים.

ב-2010 הוציאה ליין מוצרי טיפוח של ים המלח הנושא את שמה וכולל 20 תכשירי טיפוח ונמכר בחו"ל.

ב-2010 שימשה כאסיסטנטית בסבב הופעות של אמן האשליות אופק כהן.

### בלוגים

ב-2005 כתבה במקביל במשך כשנה 2 טורים אישיים שזכו להצלחה: טור בענייני תרבות בפורטל נענע, וטור שעסק בתכנים מיניים במקומון צפון העיר תל אביב. באותה שנה הקליטה לצד עוזי כהן את השיר "הכל עובר ביום", שהפיק סגן יו"ר צעירי הליכוד. ב-2006 פרסמה בלוג אישי באתר "טיאר ברשת" של שדרן הרדיו שמוליק טיאר. ב-2013 החלה בפרסום בלוג אישי באתר "יוליאן טי.וי".

חיים אישיים
-----------

במהלך השנים עברה ניתוחים פלסטיים וקוסמטיים שונים, ביניהם צביעת שיער והוספת תוספות שיער, הגדלת והקטנת חזה, הסרת שיער בלייזר במצח, הצרת גבות ועיבוי שפתיים.

פוקס העידה על עצמה שבחרה ש"ס בבחירות לכנסת ואף שומרת שבת וכשרות.

### הכשה על ידי נחש

ב-2011 נשלחה להצטלם כשהיא עטופה בנחש במסגרת תוכנית הרדיו "חצי דקה" של שמוליק טיאר, והנחש נשך אותה בחזה. הסרטון שתיעד את האירוע התפרסם בארץ ובעולם וזכה לעשרות אלפי צפיות באתרים FLiX ויוטיוב, הופיע בכותרות ראשיות של אתרי חדשות בחו"ל (ב"סאן", ב"דיילי מירור", ב"ניו יורק פוסט" וב"סקיי ניוז") ואף פורסם בפינה הדו שבועית "Equals Three" בערוץ ה-YouTube של ריי ויליאם ג'ונסון, שזכתה ל-6.5 מיליון צפיות. כשבוע לאחר מכן פורסם ב"דיילי מייל" כי הנחש מת מהרעלת סיליקון, אך הדיווח היה שגוי.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אורית פוקס** |
| ויקישיתוף תמונות ומדיה בוויקישיתוף: **אורית פוקס** |

* אורית פוקס, במיזם "אישים" לתיעוד היצירה הישראלית
* אורית פוקס, במסד הנתונים הקולנועיים IMDb (באנגלית)
* אורית פוקס, באתר "אידיבי", מאגר הידע העברי לקולנוע ישראלי ועולמי
* הדף של אורית פוקס באתר פייסבוק
* ניסן שור, בחורה פוקס ניוז, באתר nrg‏, 5 ביוני 2003
* יואש פלדש, כמו צה"ל - קטנה וחכמה, באתר nrg‏, 11 במאי 2005
* יפעת הללי, אופנת פוקס, באתר nrg‏, 20 במרץ 2006
* סמדר שילוני, מסע הפרסום של פוקס, באתר ynet, 15 באוקטובר 2006
* מייקינג אוף: אבי ביטר, זבולון מושיאשווילי ואורית פוקס בקמפיין לקליק, באתר כלכליסט, 25 בנובמבר 2008
* ynet, שניים - אורית פוקס ועינת ארליך, באתר ynet, 27 בינואר 2009
* צחוק מעבודה - חנה לסלאו - ניתוחים פלסטיים, סרטון באתר יוטיוב 5 בנובמבר 2009
* יום בחיי אורית פוקס, באתר הוט, 2010
* ליאת לוי, חתונת השנה? אורית פוקס ובן זוגה בראיון הזוי, באתר nrg‏, 29 בדצמבר 2011
* לכבוד יום האישה: ריאיון עם אורית פוקס, באתר Xnet‏, 8 במרץ 2012
* ברוריה אבידן-בריר, בשום פנים: האם למנתחים פלסטיים יש קו אדום?, באתר nrg‏, 18 בנובמבר 2013
* גיל משעלי, ‏סערה בכוס תה: אורית פוקס כובשת את בריטניה, באתר ‏מאקו‏, 2 במרץ 2014
* גיא לרר, צינור לילה 03.03.14, באתר של "רשת 13", 3 במרץ 2014 (במקור, מאתר "nana10") (החל מדקה 17:17 ריאיון עם פוקס לרגל השתתפותה בתוכנית דוקו ריאליטי בבריטניה)

הערות שוליים
------------

1. ↑   שקט מרכלים - אורית פוקס, שרה נתניהו, סרטון באתר יוטיוב
2. ↑  עמוד הסדרה באתר FLiX
3. ↑   אורית פוקס מקבלת חפיפה, סרטון באתר יוטיוב
4. ↑  כתב כלכליסט, אורית פוקס, אבי ביטר וזבולון מושיאשוילי בקמפיין לקליק, באתר כלכליסט, 29 באוקטובר 2008
5. ↑  הזוכים בפרס קקטוס הזהב בקטגוריית מוצרי חלב ושוקולד לשנת 2009 (הקישור אינו פעיל, 25.11.2019)
6. ↑   מט"ח ללא עמלה בדואר ישראל - עם אורית פוקס, סרטון באתר יוטיוב
7. ↑  מיטל זדה, בני גל נגד קמפיין דיונון, באתר nrg‏, 1 ביוני 2004
8. ↑  אורית פוקס חתמה על אורגזמה, באתר News1 מחלקה ראשונה, 25 בספטמבר 2005
9. ↑  לילה אודינייב‏, אורית פוקס קוסמטיקאית, באתר וואלה!‏, 16 ביוני 2010
10. ↑  לילה אודינייב‏, אורית פוקס שוליה, באתר וואלה!‏, 9 באוגוסט 2010
11. ↑  וואלה! סלבס‏, אורית פוקס מחלטרת, באתר וואלה!‏, 17 באוקטובר 2010
12. ↑  אורית פוקס, טוראית פוקס, באתר של "רשת 13", 11 במאי 2005 (במקור, מאתר "nana10") (הקישור אינו פעיל, 25.11.2019)
13. ↑  ערן סויסה, מדובר בקאלט, באתר nrg‏, 16 באוקטובר 2005  
 עופר קליך אורית פוקס ועוזי כהן ז"ל - הכל עובר ביום, סרטון באתר יוטיוב
14. ↑  סלבס נענע10, מנשיקה לנשיכה: מה גרם לנחש לנשוך את אורית פוקס?, באתר של "רשת 13", 1 במרץ 2011 (במקור, מאתר "nana10")(הקישור אינו פעיל, 25.11.2019)
15. ↑  שירות גלובס, ‏הכי נצפה ברשת: וידיאו - מה עשה נחש חנק לאורית פוקס?, באתר גלובס, 2 במרץ 2011
16. ↑  נחש נושך את אורית פוקס, באתר FLiX
17. ↑  אתרי העולם גועשים: הנחש שנשך את אורית פוקס מת מהרעלת סיליקון באתר של גיא פינס
18. ↑   BlTE A BEWB, סרטון באתר יוטיוב
19. ↑  אורית פוקס הרגה את הנחש כשנשך אותה ומת מהרעלת סיליקון, באתר וואלה!‏, 15 במרץ 2011
20. ↑  הנחש שנשך את אורית פוקס עדיין חי, באתר חדשות 13 (לשעבר ערוץ עשר), 15 במרץ 2011